Nende teeside põhjal ei saa me kuidagi väita, nagu oleks kinnisvaraturu põhi Eestis käes. Siin on aga üks konks või kui soovite, siis ka lootus. Maailm on vahepeal muutunud. Ülemaailmse globaliseerumise ja interneti leviku tõttu on muutunud lähteandmed märgatavalt. Kui 30  aastat tagasi jõudis info Eestisse, et USA majade müük on suurenud 1,8 % täpselt nii kiiresti, kui kiiresti jõudis postituvi üle ookeani lennata, siis nüüd loeme seda uudisteportaalidest samal ajal, mil ameeriklased ise. Info liigub kordades kiiremini ja muutused võivad toimuda kordades kiiremini. Samuti on kogu maailma majandus oluliselt integreeritum ja kui suurfirmade põhiturgudel hakkab paremini minema, siis jõuab see läbi tütar- ja sidusettevõtete ka allapoole, näiteks väikeriikideni. Ja selge on see,  et märkimisväärse osa Eesti suurettevõtete omanikke ei asu juba ammu Eestis. Seega võivad positiivsed arengud suurriikides mõjutada meid kiiremini kui me seda arvatagi oskame ja 6 kuu ootamise asemel näeme positiivseid arenguid juba näiteks 3 kuu möödudes. Muidugi võib öelda, töötus Eestis on ikka kõrge, eksport ei näita veel vajalikku kasvu, tarbijate kindlustunne on nõrgavõitu, aga siiski…. Kui juba Konjunktuuriinstituut näeb Eesti majanduses taastumise märke, siis näeme seda meie ka kinnisvaraturul